
# Bárczi Gusztáv Óvoda, Általános Iskola, Készségfejlesztő Iskola, Kollégium

**9023 Győr, Bárczi G. u. 2.**

**Ökoiskolai munkaterv 2019/2022.**

**Készítette: Ökoiskolai munkacsoport**



## Bevezetés

„Intézményünk olyan gyógypedagógiai többcélú intézmény, mely több különböző típusú közoktatási intézmény feladatát látja el. Óvodai, iskolai, készségfejlesztő speciális szakiskolai, fejlesztő iskolai, kollégiumi és gyermekotthoni speciális nevelést-oktatást nyújtunk a szakértői bizottság véleménye alapján bekerülő fiatalok számára. Tanulóink Győr-Moson-Sopron megyéből érkeznek, értelmileg akadályozottak, önálló életvezetésre nem képesek.

Pedagógiai programunkban megfogalmazzuk, hogy a ránk bízott gyermekeknek, fiataloknak nem a fogyatékosságait hangsúlyozzuk, hanem az adott értelmi képességeknek minél maximálisabb fejlesztésére és kihasználására törekszünk. A sérült gyermeket, mint teljes embert nézzük, megkeressük azokat a képességeiket, amelyekben erős és képes a teljes értékű tevékenységre. Hisszük, hogy minden embernek célja, feladata kell, hogy legyen ebben a világban, s mi segíthetünk ennek megtalálásában. Meg kell teremtenünk sérült gyermekeinknek és fiataljainknak az öröm, a boldogság, a megelégedettség és a biztonság komfortos érzését, ugyanakkor olyan korszerű kompetenciák elsajátításához kell juttatnunk, melyekkel a lehető legteljesebb emberi életet képes élni. Nem a másságon sajnálkozunk, hanem megpróbáljuk gyermekeinket a humanista nevelési eszméken keresztül megközelíteni és megérteni.” (Pedagógiai program)

Az értelmi akadályozottságból adódó képességbeli hiányosságok fejlesztésén keresztül tanulóinkat felkészítjük arra, hogy megfelelő irányítás mellett egyszerű értékteremtő munkatevékenység végzésére legyenek motiváltak. Az ismeretek elsajátítására fiataljaink, gyermekeink csak kis lépésekben, kevés feladaton keresztül, legkönnyebben tapasztalati úton képesek. Tanulóinkra jellemző, hogy képességeiket tekintve legalább annyira különböznek egymástól, mint ép társaiktól. Ebből adódóan az osztályközösségek adottságai, teherbíró képessége nagymértékben eltér egymástól, ezt figyelembe vesszük az ökoiskolai célok, feladatok kitűzésekor. A fenntarthatóságra nevelés megjelenik helyi tantervünkben és éves munkaterveinkben.

## Távlati célok:

1. Tanulóink erkölcsi érzékének fejlesztése, a lehetőségekhez képesti legmagasabb szintű felelősségtudatuk kialakítása.
2. A munka megbecsülése, a mértéktartás, önfegyelem képességének elsajátíttatása.
3. A magyar kultúra, értékek és hagyományok megismerése, a közösséghez tartozás átélése, a hazaszeretet érzésének megalapozása. Az együttélés szabályainak megismerése, betartása.
4. A gyermekek, fiatalok önismeretének, testi-lelki egészségének kialakítása, védelme. Felkészítés a betegség-megelőzésre, egészséges életmódra.
5. A lehetőségekhez képest részt venni a társadalmi felelősségvállalásban.
6. A természetes és épített környezet megismerése, értékvédő, környezetkímélő, a fenntarthatóság mellett elkötelezett magatartás kialakítása.

## Ökoiskolai munkacsoport tagjai:

## Baranyainé Taufer Judit gyógypedagógus, óvodai munkaközösség

Bereczki Judit gyógypedagógus, kollégiumvezető

Bolla Valéria szakoktató, készségfejlesztő szakiskolai munkaköz.

Bordásné Németh Réka gyógypedagógiai tanár, ált. isk. munkaköz.

Csányi Andrea gyógypedagógiai tanár, óvodai munkaköz.

Förhécz Noémi gyógypedagógus, általános iskolai munkaköz.

Fütty Zoltánné gyógypedagógiai tanár, óvodai munkaköz.

Kulcsárné Kozári Andrea gyógypedagógus, ált. isk. munkaköz.

Lengyel Józsefné gyógypedagógus, készségfejlesztő szakiskolai munkaközösség

Nagy László igazgató

Szereczné Schild Márta gyógypedagógus, óvodai munkaközösség

Várhegyi Norbertné gyógypedagógiai tanár, ált isk. munkaköz.

## Folyamatos feladatok:

1. Pályázatokon, rajzpályázatokon való részvétel. (Felelőse: Bordásné Németh Réka)
2. Szelektív hulladék gyűjtése. (Felelőse: Bordásné Németh Réka)
3. Hagyományőrzés a teljes tanév során. (Osztályfőnökök)
4. Minden napos testnevelés. (Felelőse: testnevelő tanárok)
5. Minden napos levegőzés. (Felelőse: osztályfőnökök)
6. Iskolakert művelése. (Felelőse: Bolla Valéria)
7. Glória Gyermekotthon udvarának, parkjának gondozása. (Felelőse: Nagy László)
8. Iskolagyümölcs. (Felelőse: igazgató helyettesek)
9. Kirándulások. (Felelőse: osztályfőnökök)
10. Energia-járőr szolgálat (Felelőse: „Zöld DÖK” – 6-7. osztály)
11. Ökopolc, ökofaliújság gondozása (Felelőse: Lengyel Józsefné, Kulcsárné Kozári Andrea)
12. Természetjáró szakkör (Felelőse: Várhegyi Norbertné)
13. Intézményi honlap Ökohírek rovat (Felelőse: Bordásné Németh Réka)
14. Ökonapok (Felelőse: Várhegyi Norbertné)
15. Magaságyások (Felelőse: osztályfőnökök)

## Vállalásaink:

1. Táborszervezés 2019. június- az évenkénti erdei iskola megszervezésének előkészítése, mely 2020 júniustól indul (Felelőse: Csányi Andrea)
2. Természetjáró túraszakkör újraindítása 2018 szeptemberétől (Felelőse: Várhegyi Norbertné). Félévente 20 óra kirándulás.
3. A honlapon fenntarthatósági rovat indítása 2016 júniusától (Felelőse: Bordásné Németh Réka

## Kiemelt feladatok:

1. Fenntarthatóságra nevelés témakörben módszertani megújulást (kooperatív tanulás, projektmódszer, témanapok, témahetek szervezése) segítő továbbképzéseken való részvétel.
2. Környezetvédelmi, fenntarthatósági oktatóanyagok megismerése.
3. Intézményi humánpolitika alakításában „zöld” szempontok figyelembe vétele. (Az újonnan felvett kollégák ismerjék és fogadják el a fenntarthatóságra nevelés elveit, és a nevelés-oktatás során a tanulók felé is közvetítsék ezeket.)
4. Kapcsolatépítés a helyi környezetvédő egyesülettel, ökoiskolákkal.
5. „Zöld DÖK” megalapítása, működése.
6. Aktuális pályázatokhoz való ÖKO-szempontú kapcsolódás

## Ökoiskolai programterv 2018/2019.

|  |  |  |  |  |
| --- | --- | --- | --- | --- |
| **Esemény** | **Időpont** | **Feladat** | **Cél** | **Partnerek** |
| Takarítási világnap  Állatok világnapja | 09.21.  10.04. | Tantermek szőnyegeinek  takarítása vizes porszívóval, környezetbarát  tisztítószerekkel.  Állatok megismerése interaktív módszerrel | Önmagunk környezetének tisztán tartása.  Állatszeretet, állatvédelem. | Tanulók  (osztályonként), asszisztensek,  tanárok, szülők.  Tanulók, asszisztensek, gyermekfelügyelők, tanárok. |
| Nemzeti gyaloglónap  A természetjáró  szakkör plusz km-t teljesít. | 10.09. | 5 km séta a környéken. | Tegyünk a tiszta levegőért, az egészséges  életmódért! | Tanulók  (osztályonként), asszisztensek,  tanárok. |

|  |  |  |  |  |
| --- | --- | --- | --- | --- |
| Takarékossági világnap  Fogyasztás- szüneteltetési nap | 10.31.  11.27. | Újsággyűjtés.  Prézli, kiflichips készítése száraz péksüteményből. | Takarékoskodjunk anyagi javainkkal.  Takarékoskodjunk környezetünkért, használjuk fel a maradék  élelmiszert. | Tanulók, szülők, iskola dolgozói.  Tanulók  (osztályonként), gyermekfelügyelők, tanárok, szülők. |
| Projektnap | október-november | Téma: választott zöldség | Felhívás a  zöldségfélék fogyasztására, egészséges táplálkozás. | Tanulók, asszisztensek, gyógypedagógusok, szülők. |
| Kézműveskedés | 12.11. | Ajándéktárgyak készítése karácsonyi  vásárra. | Újrahasznosítható anyagok  felhasználása. | Szülői  munkaközösség. Osztályfőnökök. |
| Farsang  Netfit felmérés  Pénz napja | február  február-március | Jelmezek készítése.  Fittségi felmérés  Kapcsolódás országos Pénz Hete programhoz | Újrahasznosítható anyagok  felhasználása.  Mozgás fontosságának tudatosítása.  Pénzzel való bánásmód tanítása. | Tanulók, asszisztensek, gyógypedagógusok,  szülők.  Testnevelő tanárok.  Osztályfőnökök, kijelölt felelősök. |
| Víz világnapja. Termálvizeink –  Győri  termálfürdő. | 03.22. | Látogatás a víztoronyban.  Iskolai és  iskolán kívüli rajzpályázat. | Tanulók figyelmének  felhívása a takarékos  vízhasználatra. | Tanulók, tanárok, asszisztensek. |
| Húsvéti vásár  Föld napja Fenntarthatósági témahét | április  április | Újrahasznosított anyagok felhasználása.  Kapcsolódás az országos Fenntarthatósági Témahéthez | Fenntarthatóságra nevelés.  Glória Különleges Gyermekotthon környékének  kitakarítása. | Osztályfőnökök  Tanulók, tanárok, asszisztensek. |
| Madarak és fák napja | május | Projektnap; Madárkamerák folyamatos figyelése. (MME  oldal, Időkép) | A tanulók  felhívása a  természet, az élővilág  védelmére | Tanulók, tanárok, asszisztensek. |

|  |  |  |  |  |
| --- | --- | --- | --- | --- |
| Osztálykirándulások  Vidám nap | május  06.04. | Szabadidő hasznos eltöltése, mentálhigiéné.  Mentális egészség védelme. | Egészséges életmódra felhívás.  Prevenció fogalmának megismerése. | Tanulók, tanárok, szülők.  Tanulók, tanárok, asszosztensek, egészségügyi dolgozók.. |

Felelősök:

Az ökoiskolai munkaterv egyes feladatait aktuálisan kijelölt felelősök koordinálják.

Az Ökoiskolai munkatervet a szülői munkaközösség támogatja.

Horváthné Árki Zsuzsanna   
 szülői munkaközösség vezetője

## „Zöld” DÖK alapítása, működése

Tanulóink értelmileg akadályozottak, nem képesek gyorsan és megbízhatóan következtetni, támogatást igényelnek ítélet alkotásához, problémamegoldáshoz. Önálló életvezetésükben változatos képet mutatóak, sajátos kognitív fejlődésük miatt akadályozottak.

Tanári segítséggel, irányítás mellett működő, „zöld” alapelveket valló – „Zöld” DÖK (6-7. osztály) - alakult intézményünkben, mely Várhegyi Norbertné támogatásával működik. A Zöld DÖK az alakulás tanévében nem tud feljegyzéseket készíteni a tanulók írástudatlansága miatt, de az írás készségének elsajátítása után energia-napló vezetése lesz a cél.

A „Zöld” DÖK feladatai:

* diáktársak figyelmének felhívása a szemetelés elkerülésére, takarékosságra
* energiajárőr-szolgálat (elzárni a nyitva felejtett vízcsapokat, leoltani a villanyt, ablakokat bezárni a tanórák végeztével, erre a társak figyelmének felhívása)
* intézmény állagának megóvása (felhívni a figyelmet a rongálások elkerülésére, meghibásodásokat feljegyezni)
* „Zöld” faliújság díszítése, aktualizálása segítséggel
* madáretetők figyelemmel kísérése, gondozása
* virágoskert gondozásának megszervezése
* szelektív hulladék gyűjtése
* kapcsolattartás a helyi környezetvédő egyesülettel
* hagyományőrzés: népi gyermekjátékok tanulása, tanítása, bemutatása

**„Zöld” DÖK tagjai:**

Ballai Jázmin

Csorba Vanessza

Farkas Noel

Foltányi Ákos

Hentz Veronika

Király Napsugár

Maár Szandra

Sághi József

Udvari Márton

Segítő: Várhegyi Norbertné